Alytaus geležinkelio viadukas

Alytaus geležinkelio viadukas – geležinkelio atšakos viadukas, nutiestas Alytuje, Šiauriniame pramonės rajone, virš Naujosios gatvės, kuria praeina kelio  maršrutas. Viadukas nutolęs apie 300 m nuo artimiausių gyvenamųjų namų, miesto pusėje šalia viaduko stovi privačių savininkų garažai.
miniatiūra|left|240px|Senasis viadukas iki rekonstrukcijos, 2019 m.

Geležinkelio viadukas buvo pastatytas 1969 m. Juo naudojosi miesto pramoniniame rajone įsikūrusios įmonės savo žaliavų atsivežimui, gatavos produkcijos transportavimui. Šio viaduko perdanga buvo įrengta iš gelžbetoninių surenkamųjų ir plieninių sijų, karpyta. Statinys trijų, nevienodo dydžio angų, atitinkamai 8,8 m + 23,2 m + 8,8 m. Kraštiniai tarpatramiai sumontuoti iš gelžbetoninių sijų, vidurinis tarpatramis – iš plieninių sijų.Arūnas Visockas. Rekonstruotas geležinkelio viadukas Alytuje, „Lietuvos keliai“, 2021/1  

Laikui bėgant atskiri elementai – paklotas, perdanga, atramos ir prietilčiai – buvo susidėvėję. Pagrindinė Alytaus miesto arterija – Naujoji gatvė, jungianti šiaurinį miesto įvažiavimą su miesto centru, po viaduku buvo išlikusi siaura, su dviem eismo juostomis. Gatve per parą pravažiavo 9000 autombilių,Duotas startas Alytaus geležinkelio viaduko rekonstrukcijai lrt.lt 2020-10-02 todėl šioje vietoje dažnai formavosi transporto spūstys. 

2015 m. mies­to sa­vi­val­dy­bė pradėjo de­ry­bas dėl ge­le­žin­ke­lio via­du­ko pra­pla­ti­ni­mo su Su­si­sie­ki­mo mi­nis­te­ri­ja ir statinio šeimininke ben­dro­ve „Lietuvos geležinkeliai“. Po me­tų pri­im­tas tri­ša­lis spren­di­mas, pa­tvir­ti­nan­tis via­du­ko pra­plė­ti­mo bū­ti­ny­bę.Ne­pra­pla­tin­tas ge­le­žin­ke­lio via­du­kas Alytuje tam­pa pik­tžaiz­de delfi.lt 2020-01-07 (nuotrauka)

 Rekonstrukcija 

Alytaus bendrovė „Alkesta“, už­si­i­man­ti til­tų sta­ty­ba, gat­vių ir ke­lių tie­si­mu, šio statinio rekonstrukcijos darbus atliko 2021 m.Ge­le­žin­ke­lio via­du­kas de­mon­tuo­tas, nau­jas tu­ri at­si­ras­ti iki ge­gu­žės pa­bai­gos alytausnaujienos.lt 2021-04-08 Sutarties su AB „Lietuvos geležinkeliai“ vertė – 1,75 mln. eurų. Prieš darbų pradžią buvo uždarytas eismas geležinkelio viaduku, taip pat gatvė automobiliams. Senojo tilto gelžbetoninės konstrukcijos (plokštės, rostverkai, atramų dalys) buvo suardytos hidroplaktais ir karpymo žirklėmis, išvežtos atliekų tvarkytojui.

Virš gatvės pastatyta plieninė arkinė konstrukcija. Bendras geležinkelio viaduko ilgis tapo 66,10 m, perdangos ilgis – 48,0 m, viaduko plotis – 7,64 m, viaduko plotis ties saugos aikštele – 8,64 m, viaduko patiltės gabaritas – 5,48 m. Arkinė perdanga buvo surinkta statybos aikštelėje ir sumontuota ant atraminių guolių. Ji yra 48 m ilgio, 10 m aukščio, plotis – 5,8 m. Perdanga į statybvietę pristatyta dalimis.

Buvo įrengti nauji poliniai pamatai, gelžbetoniniai ramtai, atraminės aikštelės ir guoliai. Subrangovas įrengė 60 polių po 20 m ilgio.

Rekonstravus geležinkelio viaduką, po juo praplatinta Naujoji gatvė, įrengiant keturias eismo juostas, dviračių taką. 

 Šaltiniai 

Kategorija:Lietuvos viadukai
Kategorija:Geležinkelio tiltai Lietuvoje
Kategorija:Lietuvos arkiniai tiltai
Kategorija:Alytaus tiltai